इस्सै चाल्ली 23 मार्च गी गंगानगर सेक्टर दे करणपुर क्षेत्र च सीमा सुरक्षा बल दी मांझीवाला सीमा चौकी दे जुआनें पास्सेआ आत्मसमर्पण दी चेतावनी दी अनदिक्खी करने आह्‌ले 17 ते 21 ब’रे दे दौं घुसपैठियें गी मारी मकाने दे परैंत 5 सिम कार्ड ते इक नक्शा थ्होना सचमुच रहान करने आह्‌ला ऐ। फरवरी च 41 आर एस सीमा चौकी उप्पर तारबंदी पार करने उप्पर मारे गेदे घुसपैठिये दी इक जैकेट ते 11 प्लास्टिक गेंदें दी रहस्यमय गुत्थी बी अजें तक्कर सुलझी नेईं सकी ऐ।